ОПШТИНА ФОЧА
НАЧЕЛНИК ОПШТИНЕ

Број: 02-014- 162 /24

Дана: 16.04.2024. године.

На основу члана 63. Статута Општине Фоча („ Службени гласник општине Фоча“ бр. 8/17), Начелник Општине Фоча расписује:

ЈАВНИ КОНКУРС

за најбољу фотографију “Фоча мој град”

I Предмет конкурса

Предмет конкурса је избор најбољих фотографија – „Фоча мој град“

Конкурс је расписан поводом обиљежавања 9. маја, Дана општине, а теме фотографија могу бити људи, природа или други детаљи карактеристични за ову локалну заједницу.

1. Услови конкурса
2. Право учешћа на конкурсу имају сва физичка лица.
3. Учесник конкурса треба доставити највише три (3) фотографије, а достављање фотографије се врши на сљедећи начин:

- На е-маил fotokonkurs@opstinafoca.rs.ba са подацима о аутору (име и презиме,

адреса, број телефона, е-маил адреса).

1. Комисија за избор фотографија

Начелник Општине Фоча посебним рјешењем именује Комисију за избор најбољих фотографија. Комисија обавља поступак избора фотографије.

Комисија ће вриједновати умјетничку препознатљивост фотографије-аутентичност.

1. Награде

Уколико Комисија за избор најбоље фотографије утврди да је квалитет пристиглих радова задовољавајући, донијет ће одлуку о додјели новчане награде, и то:

* Прва награда - 300,00 КМ

Друга награда - 200,00 КМ

* Трећа награда - 100,00 КМ

Предвиђена је и специјална награда публике од **100 КМ,** уједно фотографија која буде награђена од стране публике биће постављена на билборду у граду.

Грађани ће својим лајковима на "Фејсбук" страници Општине Фоча одлучити о фотографији која ће добити специјалну награду.

Ако Комисија утврди да ниједан од пристиглих радова не задовољава критеријуме конкурса, Комисија задржава право да не изабере ниједно рјешење и евентуалну могућност прерасподјеле конкурсних награда.

Уколико се накнадно утврди да је изабрана фотографија фотомонтажа, Општина Фоча задржава право да поништи Одлуку о награди, а награђено лице је дужно вратити новчани износ награде.

1. Рок за достављање радова и доношење одлуке о избору

Конкурс је отворен од 16.04.2024. године до 23.04.2024. године.

Фотографије које буду достављене након наведеног рока, неће бити оцјењиване.

Обавјештење о резултатима конкурса биће објављено на wеb станици Општине Фоча.

Својом пријавом учесници конкурса прихватају све услове конкурса.

Вријеме и мјесто проглашења најбољих фотографија, као и додјела награда, биће накнадно објављени на wеb страници Општине Фоча.

 **НАЧЕЛНИК ОПШТИНЕ**

 **Милан Вукадиновић**